ทิบนี

ทิบนี (;  Tīḇnī) เป็นผู้อ้างสิทธิ์ในราชบัลลังก์ของกษัตริย์แห่งอิสราเอลเหนือและเป็นบุตรชายของกีนัท William F. Albright ระบุช่วงรัชสมัยของพระองค์เป็น 876–871 ปีก่อนคริสตกาล ส่วน Edwin R. Thiele ระบุเป็น 885–880 ปีก่อนคริสตกาล

 ในคัมภีร์ไบเบิล 
ภายหลังจากศิมรีจบชีวิตพระองค์เองหลังครองราชย์ได้ 7 วัน ประชาชนอิสราเอลได้แบ่งออกเป็น 2 ฝ่าย ฝ่ายหนึ่งเข้าด้วยอม-รี อีกฝ่ายหนึ่งเข้าด้วยทิบนี ทั้งสองฝ่ายสู้รบกันเป็นเวลาหลายปีจนกระทั่งทัพฝ่ายอม-รีได้รับชัยชนะและทิบนีสิ้นพระชนม์ ดูเหมือนว่าทิบนีทรงปกครองราชอาณาจักรอิสราเอลครึ่งหนึ่งเป็นเวลา 4 ปี ทิบนีมีพระอนุชานามว่าโยรัมผู้เป็นจากรองจากพระองค์ในกรณีพิพาทเรื่องราชบัลลังก์ และสิ้นพระชนม์ในเวลาเดียวกันกับทิบนี อาจจะด้วยฝีมือของฝ่ายอม-รี อย่างไรก็ตาม โยรัมถูกกล่าวถึงเฉพาะในฉบับเซปทัวจินต์ (LXX) ของ 1 พงศ์กษัตริย์ 16:22"Tibni", Jewish Encyclopedia มีการบันทึกถึงการสิ้นพระชนม์ของทิบนีแต่ไม่มีการอธิบายเพิ่มเติม

 อ้างอิง 

 อ่านเพิ่มเติม 
Encyclopaedia Biblica : a critical dictionary of the literary, political, and religious history, the archaeology, geography, and natural history of the Bible, ed. T.K. Cheyne, London: Macmillan Company, 1903, volume 4, p. 5068.
Tibni – Bible Encyclopedia

หมวดหมู่:พระมหากษัตริย์อิสราเอล
หมวดหมู่:บุคคลจากหนังสือพงศ์กษัตริย์
หมวดหมู่:เจ้าแผ่นดินที่ถูกปลดจากราชบัลลังก์
หมวดหมู่:ราชวงศ์ศิมรี